Brandstoftekort tref Gauteng | Maroela Media
Brandstoftekort tref Gauteng
Gauteng gaan gebuk onder 'n brandstoftekort met die handelaar BP wat glo die ergste geaffekteer word.
Reggie Sibiya, uitvoerende hoof van die brandstofhandelaarsvereniging (FRA), het Maandag gesê die tekort aan brandstof is as gevolg van raffinadery in Durban wat gesluit is weens onbeplande instandhouding. 'n Tweede oorsaak is ontwrigtings by Sapref, 'n gesamentlike onderneming tussen Shell SA Raffinaderye en BP Suidelike Afrika, ook in Durban.
"Ons hoop dat die ontwrigtings nie langer as 'n week sal voortduur nie. Alles moontlik word gedoen om te verseker dat die situasie so gou moontlik na normaal terugkeer," het Sibiya gesê. Meer as 100 vulstasies word glo geaffekteer.
Petrolpompe in Gauteng het glo Sondag begin leegloop, wat veroorsaak het dat motoriste tougestaan het by vulstasies, veral in die townships.
Die prys van petrol het verlede week met 51 sent gedaal.
Twee doodgeskiet glo oor parkeerplek
Wat 'n grap!!! Eers kan Eskom nie krag voorsien nie agv onbeplande iinstandhouding. Ons watervoorsiening is ook in 'n krisis. En nou is dit brandstoftekort OOK agv onbeplande instandhouding!!! Is instandhouding nie iets wat onverpoost moet voortgaan nie? Waarom word dit eers aangepak as als begin vou of is dit net 'n ekskuus vir bestuur wat ONKAPABEL is?!!!
Hierdie is maar nog net die begin,en die soustrein se wiele begin lelik afval . Mens sidder om te dink waar die gaan stop en dan giggel Zuma in die parlement asof alles n grap is.
Dis wat gebeur as 'n "struggle entity" probeer om 'n regering te wees. Eers struggle jy om gebore te word, dan struggle jy om deur die skool te kom, dan struggle jy om 'n ID dokument te kry, dan struggle jy om enige verdere kwalifikasie te behaal, dan struggle jy om 'n werk te kry, dan struggle jy om bate-finansiering te kry, dan struggle jy om 'n korrekte munispale rekening te kry. Dan besluit jy genoeg is genoeg….en jy gaan trek….dan struggle jy om 'n paspoort te kry, en dan struggle jy om 'n belastingsertifikaat te kry…As al hierdie ge-struggle… Lees meer »
Johann jy het so pas my dag gemaak, heeltemal
Ek dink weer hierdie is net weer n storie om die prys van brandstof op te stoot. As daar n tekort is,styg die prys. Iemand verloor nou iewers met die lae brent pryse. Daar moet nou n manier gevind word om brandstofprys te laat styg. Voila n tekort aan brandstof…..